kardosdrur/scandi-wiki huggingface dataset:
Michel Brusselmans

Michel Brusselmans (født 12. februar 1886 i Paris, Frankrig - død 20. september 1960 i Bruxelles, Belgien) var en belgisk komponist.

Brusselmans blev født i Paris af belgiske forældre, og studerede komposition på det Kongelige Musikkonservatorium i Bruxelles hos bl.a. Paul Gilson og Edgar Tinel, og studerede senere videre i Paris på Schola Cantorum hos Vincent d'Indy. Han har skrevet 3 symfonier, orkesterværker, koncertmusik, kammermusik, korværker, vokalmusik, scenemusik, filmmusik etc. Brusselmans komponerede i impressionistisk stil.

Udvalgte værker 

 Symfoni nr. 1 (1924) - for orkester
 Symfoni nr. 2 (1934) - for orkester
 Symfoni nr. 3 "Levantine" (1956) - for orkester

Eksterne henvisninger

   om Michel Brusselmans på www.musicweb-international.com

Komponister fra Belgien
Personer fra Paris
Hallo hvor det koger

Hallo hvor det koger - med undertitlen: 'featuring vennerne fra Tøsedrengene' - var Danser med Drenges syvende album, som blev udsendt både på CD og på en 5.1 surround-sound DVD i februar 2005 af selskaberne Glad Grammofon og RecArt Music.

Som undertitlen antyder, medvirker flere af Klaus Kjellerups og Henrik Stanley Møllers gamle Tøsedrenge-kolleger på albummet, bl.a. sangerinderne Anne Dorte Michelsen og Maria Bramsen samt trommeslager Jan Sivertsen, der spiller percussion på indspilningerne, mens DmD's nye medlem, Kasper Langkjær fik sin debut på dette album som DmD-trommeslager efter Kasper Foss.

Indspilningerne blev foretaget live på audio og video i 2004 ved bandets koncert foran 15.000 mennesker i "Rytmehans"-teltet på Skanderborg Festival, hvor DmD året før var blevet årets navn efter en publikumsafstemning på festivallen. Anledningen til koncert-fusionen med de gamle Tøsedrenge-medlemmer var Skanderborg Festivals 25-års jubilæum i 2004, som begge bands var inviteret til.
 
Albummet indeholder både sange fra Danser med Drenges og Tøsedrengenes repertoire, bl.a. 80-er hitsene "Sig du ka' li' mig", "Indianer" og "Vi var engang så tæt", som håndteres vokalmæssigt af Anne Dorte Michelsen og Maria Bramsen, mens sangene fra DmD's katalog synges af Rie Rasmussen. Hendes version af "Hvorlænge vil du ydmyge dig?" findes i en version fra koncerten på youtube. Der er desuden inkluderet enkelte indspilninger fra DmD-koncerten i Torvehallerne, Vejle i 2003, bl.a. optagelsen af sangen "En dejlig morgen".

Albummets salgstal rundede 20.000 eksemplarer i 2006, fremgår det af bandets website.

Tracks 

 "Giv slip nu" - [5:24]
 "Læn dig tilbage" - (Kjellerup) [5:23]
 "Hey mr. Spåmand" - (Kjellerup, Stanley, Trier)
 "Grib chancen" - (Kjellerup) [4:19]
 "Tag godt imod ham" - (Kjellerup, West) [3:30]
 "Nu kan det kun gå fremad" - (Kjellerup, Trier) [6:26]
 "Intro Tøsepigerne" - [0:56]
 "Vi var engang så tæt" - (Bruun, Michelsen) [4:10]
 "Sig du ka' li' mig" – (Kjellerup, Michelsen) [4:28]
 "Indianer" – (Bruun, Michelsen) [3:55]
 "Ud under åben himmel" – (Kjellerup, Michelsen) [4:35]
 "Er der nogen i himlen?" – (Kjellerup) [5:52]
 "Hvorlænge vil du ydmyge dig?" – (Kjellerup) [5:46]
 "Aldrig udvære dig" – (Kjellerup) [4:39]
 "En dejlig morgen" - (Kjellerup, Trier) [3:42]
 "Kolde hjerter m. publikumskor" - (Kjellerup) [4:50]
 "Hallo hvor det koger / Et lysår" - (Hagen, Michelsen) [5:04]

Musikere (band) 

 Rie Rasmussen (vokal)
 Klaus Kjellerup (bas, akustisk guitar, kor)
 Henrik Stanley Møller (el-piano, kor)
 Steffen Qwist (elektrisk & akustisk guitar)
 Morten Bolvig (keyboards, orgel)
 Kasper Langkjær (trommer)

Vennerne fra Tøsedrengene 
 Anne Dorte Michelsen (vokal 7-11)
 Maria Bramsen (vokal 7-11)
 Jan Sivertsen (percussion 2-4, 8-11, 13)

Referencer 

Album fra 2005
Danser med drenge-album
Jyske mesterskab 1933-34 (fodbold)

Det jyske mesterskab i fodbold 1933-34 var den 36. udgave af turneringen om det jyske mesterskab i fodbold for herrer organiseret af Jydsk Boldspil-Union. AGF vandt turneringen for ottende gang og for første gang i ni år. Esbjerg fB tabte finalen for tredje år i træk.

De to bedste hold i hver af de to kredse, som ikke i forvejen spillede i Danmarksturneringen, kvalificerede sig til Oprykningsserien 1934-35.

JBUs Mesterskabsrække

Nordkredsen 
AaB og AGF deltog samtidig i Mesterskabsserien 1933-34. AIA og Aalborg Freja deltog samtidig i Oprykningsserien 1933-34.

Sydkredsen 
Esbjerg fB deltog samtidig i Mesterskabsserien 1933-34 og Fredericia BK og AFC i Oprykningsserien 1933-34..

Finale 

AGF vandt mesterskabet med fire point mod to.

Kilder

Øvrige kilder

Se også 
 Danmarksmesterskabet

Fodboldturneringer i Danmark
Krav

Krav kan henvise til flere ting:
 Et krav er synonym for en betingelse
 Krav (istype)
 Krav Maga, en kampsport
Krav (istype)

Krav er små millimeterstore iskrystaller, som flyder frit i vand. Krav dannes i åbent, underkølet vand med temperatur på under 0 grader Celsius, som holdes i bevægelse, eksempelvis rindende vandløb eller vand i havet eller store søer, som holdes i bevægelse af bølger.

Etymologisk er ordet beslægtet med det oldnordiske krap/krapi, der betegner halvopløst is eller sne.

Henvisninger 

Glaciologi
Suspension

Suspension kan have flere betydninger:
 Suspension (jura), midlertidig eksklusion som straf
 Suspension (kemi), en blanding af fast stof og væske
Nilas

Nilas, også kendt som tyndis, er betegnelsen for en type is, der typisk dannes ud fra suspensionen krav i relativt rolige omgivelser. Den er typisk jævn, glat, har lange lodrette krystaller og er i begyndelsen delvist gennemsigtig for lys.

Henvisninger 

Glaciologi
Ulsteinfjorden

Ulsteinfjorden er en lille fjord på vestsiden af Hareidlandet i Ulstein kommune på Sunnmøre i Møre og Romsdal fylke i Norge. Fjorden går cirka 4,5 kilometer mod syd fra Rundafjorden til Ulsteinvik, som er administrationsby i kommunen. Fjorden har indløb i nord mellem Vattøya i vest og Gåsneset i øst og ender ved Kloholmene og Hatløya i syd. Vest for Ulsteinfjorden ligger Bøfjorden på østsiden af Leinøya.

Kilder og henvisninger 

Fjorde i Møre og Romsdal
Ulstein
Stolpesko

Stolpesko, søjlesko eller stolpebærer er et bygningselement beregnet til hæve en stolpe fra grunden.
Stolpeskoen er sædvanligvis beregnet til at blive nedstøbt i beton.

Stolpesko kan findes som L-profil og U-profil og er som regel varmforzinket.
Bygningsdele
Bourne (filmserie)

Bourne er en filmserie af amerikanske spionthriller film, der er baseret på karakteren Jason Bourne (spillet af Matt Damon) der er en tidligere CIA lejemorder, der lider af hukommelsestab, som forsøger at finde ud af, hvem han er. Karakteren er skabt af forfatteren Robert Ludlum.

Alle Ludlums tre romaner om Bourne er blevet filmatiseret med Matt Damon som titelkarakteren. Doug Liman instruerede The Bourne Identity (2002) og Paul Greengrass instruerede The Bourne Supremacy (2004), The Bourne Ultimatum (2007) og Jason Bourne (2016). Tony Gilroy var med til at skrive filmene, bortset fra Jason Bourne og han instruerede The Bourne Legacy (2012).

Damon valgte ikke at genoptage rollen som Bourne i The Bourne Legacy, der introducerede en ny hovedperson; Aaron Cross (Jeremy Renner), der er en agent fra Department of Defense, som flygter for livet som følge af det Bourne har gjort i Ultimatum. Karakteren Jason Bourne optræder ikke i Legacy, men hans navn bliver nævnt og billeder af Damon som Bourne bliver brugt igennem hele filmen. Damon vendte tilbage til den femte film Jason Bourne.

Bourne-serien er generelt blevet positivt modtaget, og den har indspillet over $1,6 mia. sammenlagt. Til forskel fra mange andre samtidige actionfilm, så er en stor del af stuntarbejdet i serien baseret på rigtige stunts i stedet for computer-generated imagery (CGI).

Film

Karakterer

Personel

Modtagelse 
Bourne-serien har modtaget gode anmeldelser fra kritikere og har stor kommerciel succes. Ultimatum vandt Academy Awards: Best Film Editing, Sound og Best Sound Editing. Både Supremacy pg Ultimatum vandt Empire Award for Best Film.

Indtjening

Modtagelse

Referencer 

Jason Bourne
Spionfilm
Filmserier
Bourne (romanserie)

Bourne er en bogserie af tre romaner af Robert Ludlum, der omhandler den fiktive spion Jason Bourne. Serien er blevet udvidet af Eric Van Lustbader efter Ludlum døde i 2001. Da Lustbader besluttede at stoppe med at skrive noveller efter The Bourne Nemesis (2019), kontaktede boet efter Ludlum en anden forfatter; Brian Freeman om at fortsætte hitorierne om Jason Bourne. Bourne Nemesis blev aldrig færdiggjort og vil ikke blive udgivet.

En del af inspirationen til Bourne skal sandsynligvis finde i sagen om Ansel Bourne, der blev hypnotiseret i 1800-tallet.

Romaner af Ludlum
De oprindelige tre romaner er:
The Bourne Identity (1980)
The Bourne Supremacy (1986)
The Bourne Ultimatum (1990)

Romaner af Lustbader
Fortsættelserne af novellerne er:

The Bourne Legacy (2004)
The Bourne Betrayal (2007)
The Bourne Sanction (2008)
The Bourne Deception (2009)
The Bourne Objective (2010)
The Bourne Dominion (2011)
The Bourne Imperative (2012)
The Bourne Retribution (2013)
The Bourne Ascendancy (2014)
The Bourne Enigma (2016)
The Bourne Initiative (2017)
The Bourne Nemesis (2019)

Romaner af Brian Freeman
The Bourne Evolution (2020)<ref>The Bourne Evolution. Amazon</ref>

FilmsThe Bourne Identity'' er blevet filmatiseret to gange. Den første film blev lavet til tv i 1988 med Richard Chamberlain og Jaclyn Smith på rollelisten. Den anden filmatisering er fra 2002 med Matt Damon, der blev en både kritisk og kommerciel succes, der igangsatte en Bourne-filmserie, som indtil videre består af fem film, hvoraf den seneste er udgivet i juli 2016.

Referencer 

Jason Bourne
Romanserier
Leinøya

Leinøya er en ø i Herøy kommune i Møre og Romsdal fylke i Norge. Leinøy er forbundet med broer til Bergsøya, Remøya og Nautøya.. Øen bliver også kaldt Bølandet.

Højeste punkt på øen er Leinehornet (Leinekiven) som er 365 meter højt. Arealet er 14,4 km². Indbyggertallet var 1.486 pr 1. januar 2020.   

Torvik på øens østside er anløbsplads for hurtigruten.

Kilder og henvisninger 

Øer i Møre og Romsdal
Herøy
Raudonė Slot

Raudonė Slot er en slotsresidens fra det 19. århundrede, beliggende i Raudonė i Litauen. I dag anvendes slottet som offentlig skole.

På området lå den tidligere tyske ordensborg Bayersburg 2. frem til det 16. århundrede. Det oprindelige slot er kendt fra en østpreussisk legende kaldet "Den hvide jomfru fra Bayersburg". Raudonė var et kongeligt gods, som storhertug Sigismund 2. August gav til den preussiske købmand Krispin Kirschenstein.

Slotte, paladser og palæer i Litauen
Xbox Series X

Xbox Series X er en kommende spillekonsol udviklet af Microsoft. Den blev annonceret under E3 2019 som "Project Scarlett" og er skemalagt til at skulle udkomme sent i 2020.

Konsollen er en af den planlagte fjerde generation af Xbox-hardware familien, samt efterfølger til den nuværende Xbox One, og forventes at have forbedret hardware for højere skærmopløsning og frame-rate samt reducerede load-tider. Microsoft planlægger at udgive konsollen i en blød transition fra deres Xbox One-konsol, Xbox Series X forventes derfor at være 100% kompatibel med alle spil, controllere og tilbehøre der fungere på Xbox One, samt udvalgte Xbox 360- og Xbox-spil. Yderligere, planlægger Microsofts egen interne Xbox Game Studios, ikke at udsende eksklusive titler til Xbox Series X fra starten, men vil i stedet producere titler der fungere både på Xbox One og Xbox Series X, hvor nogle titler vil have forbedrende funktioner på den nye konsol.

Eksterne henvisninger 

Series X
High-definition
Bergsøya (Herøy)

Bergsøya er en ø i Herøy kommune i Møre og Romsdal fylke i Norge, med de to byer Eggesbønes og Fosnavåg. Hele øen er en del af Fosnavåg by. Den ligger i Sunnmøre ca. 30 km sydvest for for Ålesund. Øen knyttes med broer til naboøerne Leinøya, Gurskøya, Remøya, Runde og Nerlandsøya.

Øen havde pr. 1. januar 2019  3.610 indbyggere, og er den mest folkerige i kommunen.

Kilder og henvisninger 

Øer i Møre og Romsdal
Herøy
Fosnavåg

Fosnavåg er administrationsby i økommunen Herøy i Møre og Romsdal og ligger på nordsiden af Bergsøya. Fosnavåg fik bystatus efter vedtagelse i kommunestyret 7. juni 2000. Byen havde 3.563 indbyggere pr 1. januar 2019.

Fosnavåg ligger ligger ved et 700 meter langt nor som skærer ind på nordsiden af Bergsøya.

Erhvervsliv 
Erhvervslivet er i særlig grad baseret på søfart, med hovedbase for flere rederier, og fiskeri, herunder en stor havfiskeflåde, fiskeopdræt og fiskeindustri. Rederier som Havila Shipping ASA, Olympic Subsea ASA, Solstad Offshore, Rem Offshore, Bourbon Offshore Norway AS, Remøy Shipping AS og Remøy Management AS har kontor i Fosnavåg. Skipsteknologiselskapet Havyard Group har også sit hovedkontor i byen.

Fosnavåg ble i 2008 og 2010 kåret til Norges Næringsby av tidsskriftet Kapital og konsulentselskapet Dun & Bradstreet.

Lokalavisen Vestlandsnytt har kontor i Fosnavåg.

I 2014 åbnede Thon-gruppen et hotel og konferencesenter i Fosnavåg. Hotellet er kåret til et af landets ti bedste hoteller.

I forbindelse med byggingen af Thon Fosnavåg blev der også bygget et maritimt kompetence- og simulatorcenter, Fosnavåg Ocean Academy, som blandt andet huser Norges første simulator for skibe til fisketransport.

Kultur og idræt 
Den lokale idrætsklub i Fosnavåg hedder Bergsøy Idrettslag, som blandt andet har et herrefodboldhold som spiller i 3. division afdeling Sunnmøre. Fosnavåg har også Herøy kulturskole, hvor der blandt andet er undervisning på mange instrumenter, sang, dans og visuelle kunstfag.

Sunnmørsbadet ligger i Fosnavåg. Badeanlægget der har kostet 250 millioner kroner har et areal på 6.400 kvadratmeter fordelt på fem bassiner.

Fosnavåg Konserthus ligger i Fosnavåg i tilknytning til Thon Fosnavåg. Koncerthuset har en koncertsal med plads til 490, biografsal med 91 pladser og et større fællesareal sammen med hotellet.

I Fosnavåg ligger Herøy kirke, som er fra 2003.

Uddannelse 
Herøy videregående skole har, inkl. avdelingen i Vanylven, omkring 330 elever og 90 ansatte.

Kilder og henvisninger 

Byer i Møre og Romsdal
Herøy
Lorenz Helmschmied

Lorenz Helmschmied eller "Helmschmid" (aktiv 1467–1515) var en tysk rustningssmed og medlem af Helmschmied-familien, der bestod af rustningssmede fra Augsburg. Han var en af Huset Habsburgs primære rustningsmagere under de tysk-romerske kejsere Frederik 3. og Maximilian 1., og han skabte nogle af de mest teknisk innovative og kunstnerisk komplekse rustninger i slutningen af 1400-tallet og begyndelsen af 1500-tallet.

Han var søn af Jörg Helmschmied, der var aktiv i Augsburg fra 1439. Hans bror, Jörg Helmschmied den yngre var også en talentfuld rustningsmager, der var aktiv først i Augsburg, og senere i Wien. Lorenz er dokumenteret som en rustningssmedelærling fra 1469 og i 1477 som mester.

Referencer 

Personer fra middelalderen
Personer fra Tyskland
Tyskere i 1400-tallet
Tyskere i 1500-tallet
Anders Christian Meidahl

Anders Christian Meidahl (født 5. november 1988) er dansk skønlitterær forfatter, læge og hjerneforsker. I 2019 og 2020 udkom hans første børneromaner, Ildens Sværd og Isens Stav, om den kræftramte dreng, Tristan, og Livets Træ.

Meidahl er PhD i hjernevidenskab fra Oxford Universitet og St. Peter's College, Oxford.

Bibliografi 

 Ildens Sværd (børneroman, 2019)
 Isens Stav (børneroman, 2020)

Kilder og henvisninger 

Børnebogsforfattere fra Danmark
Poul Jørgensen (maler)

Poul Jørgensen (Poul Christian Jørgensen, 19. oktober 1882 København – 26. maj 1941) var en dansk illustrator og kunstmaler, søn af Restauratør Hans Frederik Jørgensen og Pouline Bolette Nielsen.

Poul Jørgensen har malet oliemalerier og akvareller. Han arbejdede især som dyretegner. Foruden bogillustrationer har han udført en lang række plakater for Zoologisk Have i København. Fra 1903 til slutningen af 1930'erne tegnede han med en fladeorienteret naturalisme alle de sikre attraktioner og flere af de opsigtsvækkende nye dyr, således havens første flodhest i 1905, og den nye generation af giraffer, der i sommeren 1939 blev en publikumsattraktion.

Poul Jørgensen tegnede også en plakat til Cirkus Bech-Olsen i 1910, da Bech-Olsen lejede babyelefanten Kasper fra Zoologisk Have til fremvisning i sin cirkusbygning på Aaboulevard i København.

Referencer 

Malere fra Danmark
Personer fra København
Danskere i 1800-tallet
Danskere i 1900-tallet
Jason Bourne

Jason Bourne en fiktiv person, titelkarakter og protagonisten i en roman- og filmserie. Karakteren belv skabt af romanforfatteren Robert Ludlum. Han optrådte første gang i romanen The Bourne Identity (1980), der blev filmatiseret i 1988. Romanen blev filmatiseret endnu en gang til filmen af samme navn fra 2002 med Matt Damon i hovedrollen.

Karakteren optrådte oprindeilgt i tre romaner af Ludlum, der blev udgivet mellem 1980 o 1990, og herefter i 11 romaner af Eric Van Lustbader siden 2004. Udover den første film, så optræer Jason Bourne i yderligere tre efterfølgende film; The Bourne Supremacy (2004), The Bourne Ultimatum (2007) og Jason Bourne (2016), alle med Damon i hovedrollen. Jeremy Renner spiller med i den fjerde film i serien, The Bourne Legacy, der udkom i august 2012. Damon har udtalt i interviews, at han ikke vile medvirke i endnu en Bourne-filmin uden Paul Greengrass, der har instrueret den anden og tredje film i serien.. Greengrass indvilligede i at instruere Damon i den femte film i serien. Greengrass skrev manuskriptet sammen med Christopher Rouse.

Referencer 

 
Spionfilm
Fiktive personer
Victor Lander

Victor Lander (født 26. april 1994) er en dansk stand-up komiker og skuespiller. Lander har lavet to one-man shows og er kendt fra DR Ramasjang, herunder programmet Sikker og Søn, hvor han spillede rollen som Søn. Han er også vært på Lego Masters.

Karriere 
Lander startede sin karriere som 13-årig. Til et Anders Matthesen show sneg Lander sig backstage og tilranede sig en opvarmningstjans for komikeren.

I 2014 deltog Victor Lander til Zulu Comedy Galla, som et af de tre nye håb. Her var han udvalgt sammen med Natasha Brock og Jonas Brøndum. 

Lander fik i 2016 job på DR Ramasjang i børneprogrammet Sikker & Søn, hvor Lander spillede rollen som Søn. Samme år debuterede Lander med sit første one-man show Victors Forældre Skal Skilles. Forældrenes skilsmisse er også et gennemgående tema i Landers andet one-man show fra 2019 Victor Flygter Hjemmefra. 

På DR har Lander også lavet et one-man show til DR Ultra i 2018, der ligesom de to andre shows også handlede om skilsmissen under navnet Det Store Skilsmisseshow. Derudover har han medvirket i Ramasjang Redder Havets Dyr som Fisken Gælle og vært for Sommer Summarum i 2019.

I 2020 medvirkede Lander i 3. sæson af Stormester.

I 2021 var Lander vært på 1. sæson af Lego Masters Danmark, og i september 2022 vendte han tilbage som vært i sæson to. Han var nomineret til Årets tv-vært ved Zulu Awards i 2022.

Filmografi 
 Sikker & Søn, DR Ramasjang (2016-nu)
 Ramasjang Redder Havets Dyr, DR Ramasjang (2019), Fisken Gælle
 Sommer Summarum, (2019), Vært
 Stormester (2020)
 Lego Masters (2021-nu)
 Panik (2021) - Mads

Shows 
 Victors Forældre Skal Skilles (2016)
 Det Store Skilsmisseshow (2018)
 Victor Flygter Hjemmefra (2019)
 ‘’Weekend’’ 2022

Referencer

Eksterne henvisninger 
 

Standupkomikere fra Danmark
Tv-værter fra Danmark
Mesterskabsserien 1933-34

Mesterskabsserien 1933-34 var den 21. sæson om Danmarksmesterskabet i fodbold for herrer organiseret af DBU. Mesterskabet blev for femte gang vundet af B 93. 
B 1903 blev for andet år i træk nummer to og kunne have vundet mesterskabet ved at skaffe et point i holdets sidste kamp mod KB. B 1903 tabte imidlertid 2-5, så B 93 vandt titlen på bedre målkvotient. De forsvarende mestre BK Frem tabte i første runde sensationelt 3-4 til AaB. Nederlaget blev kostbart, idet Frem sluttede blot et point efter B 93. .  Skovshoved IF rykkede ned efter blot en enkelt sæson og blev erstattet af Helsingør IF, der slog AFC i kvalifikationen til Mesterskabsserien.

Mesterskabsserien 

Oprykker:  Helsingør IF

Kilder 

Fodboldturneringer i Danmark
Gurskøya

Gurskøy er en ø i Herøy og Sande kommuner i Møre og Romsdal. Den har et areal på 137,112 km². Det højeste fjeld på Gurskøya er Sollida der er 661 meter over havet. Indbyggertallet pr 1. januar 2020 er 4.513. Af disse bor 2.513 i Herøy og 2.000 i Sande. Andre byer er er Larsnes (629 indb.), Moltustranda (467 indb.), Dragsund (380 indb., herav 372 på Gurskøya), Tjørvåg (364 indb.), Leikong (337 indb.) og Haugsbygda (273 indb.).   

Navnet kommer af fjordnavnet Gursken, og er formentlig oprindelig norrønt.

I øst er der bro (Dragsundbroen) fra Gurskøya til Hareidlandet. I nord er øen knyttet til øerne i Ytre Herøy med dæmninger og broer. Via Hareidlandet og Eika i Ulstein har øen forbindelse til fastlandet (Ørsta/Volda) med undersøisk tunnel. I syd går det færge (Årvik – Koparnes) til fastlandet (Vanylven). Der går også færge fra Larsnes til fastlandet (Åram i Vanylven) og til øerne i Sande (Kvamsøya og Voksa/Sandsøya).

Kilder og henvisninger

Øer i Møre og Romsdal
Herøy
GMM Grammy

GMM Grammy Public Company Limited (Thai: จีเอ็มเอ็ม แกรมมี่ eller G"MM' Grammy) er det største mediekonglomeratunderholdningsfirma i Thailand.Det hævder en andel på 70 procent af den thailandske underholdningsindustri. Grammy-kunstnere inkluderer Thongchai McIntyre, Silly Fools og Loso. Foruden sin musikvirksomhed er virksomheden involveret i koncertproduktion, artiststyring, film- og tv-produktion og udgivelse.

Referencer 

 
Popmusik
Rock
Pladeselskaber
John Delaney

John Kevin Delaney (født 16. april 1963 i Wood-Ridge, New Jersey, USA) er en amerikansk advokat, politiker og forretningsmand samt tidligere medlem af Repræsentanternes Hus og kandidat til den Demokratiske partinominering til Præsidentvalget i 2020. Delaney repræsenterede fra 2013 til 2019 for Marylands 6. kongresdistrikt i Repræsentanternes Hus.

Den 28. juli 2017 annoncerede Delaney som den første Demokrat, at han ville stille op til præsidentvalget i 2020, og annoncerede samtidig, at han ikke ville genopstille til sin plads i Repræsentanternes Hus når hans periode sluttede i 2018.

Han suspenderede sin præsidentkampagne den 31. januar 2020, få dage inden første primærvalg i delstaten Iowa.

Referencer

Eksterne henvisninger 

 Kampagneside

Personer fra Maryland
Politikere fra USA
Medlemmer af USA's kongres for det demokratiske parti
Medlemmer af Repræsentanternes Hus i USA
Præsidentkandidater fra USA 2020
Politico

Politico (oprindeligt The Politico; egen skrivemåde: POLITICO) er et amerikansk politisk medieselskab med hovedsæde i Arlington County, Virginia, der dækker forskellige politiske emner både i og omkring USA og internationalt. Det blev stiftet i januar 2007 af John Harris og Jim VandeHei, der begge, indtil opstarten af POLITICO, havde været journalister på The Washington Post.

Selskabet dækker både emner som lobbying, medier, USA's Kongres, regering og præsidentembede i deres amerikanske avis POLITICO, magasin POLITICO Magazine og amerikanske hjemmeside, og dækker derudover diverse emner omhandlende national politik i europæiske lande og EU-politik gennem deres publikation europæiske POLITIO Europe og tilhørende hjemmeside.

Referencer

Eksterne henvisninger 

 politico.com
 politico.eu

Aviser fra USA
Etableret i 2007
Direktesending

Direktesending eller direkte fjernsyn er en fjernsynsproduktion er i realtid, hvor der ikke sker en mellemliggende optagelse og redigering.

Det er ofte bestemte genrer af programmer, der sendes i direkte. Det er f.eks. nyheder, sport og andre arrangementer. Der er normalt flere direkte udsendelser på radio end på fjernsyn.

En direktesending kan være et antal sekunder forsinket på grund af teknik. Den kan også være bevidst forsinket op til flere minutter. Årsagerne til dette kan eksempelvis være muligheder for censur af uønskede hændelser eller en kommerciel forsinkelse, som skal lokke lytterne/seerne til kanaler, der sender programmer direkte.

Fjernsynsteknologi